Norges kvinnelandslag i håndball

Norges kvinnelandslag i håndball er Norges landslag i kvinnehåndball og representerer Norge under internasjonale håndballturneringer for kvinner. Ole Gustav Gjekstad er landslagssjef fra 2025. Norge fikk sitt store gjennombrudd under VM 1986 med bronsemedalje og har totalt vunnet 35 medaljer i internasjonale mesterskap, hvorav ti europamesterskap, fem verdensmesterskap og tre olympiske mesterskap. Norge har spilt fem OL-finaler og vant gull under Sommer-OL 2008 i Beijing, Sommer-OL 2012 i London og Sommer-OL 2024 i Paris.

Med totalt 18 internasjonale mesterskapstitler er Norge tidenes mestvinnende nasjon i håndball for kvinner. For OL-gullet i 2008 ble laget tildelt Fearnleys olympiske ærespris. Laget er seks ganger kåret til «Årets lag» under Idrettsgallaen.

Historie
De første årene (1946–1983)
Landslagets første kamp ble spilt 29. september 1946 foran over 9 000 tilskuere på Bislett Stadion mot Sverige. Selv med den allsidige idrettsutøveren Laila Schou Nilsen på laget, var det allikevel Sverige som trakk det lengste strået, med seier 5–2 etter 2 x 15 minutter. Landslaget deltok i VM 1971, 1973, 1975 og 1982 og tok sjuende- og åttendeplasser.

Sven Tore Jacobsen som landslagssjef (1984–1993)
Sven Tore Jacobsen var landslagssjef i ti sesonger fra 1984 til 1993. Landslaget kvalifiserte seg til VM 1986 der laget overraskende tok en bronsemedalje. Laget etablerte seg i verdenstoppen og tok sølvmedaljer i OL både i 1988 og i 1992 samt bronsemedaljer i VM 1993. Landslaget fikk med dette stor oppmerksomhet i norske media.

Marit Breivik som landslagssjef (1994–2009)
Den tidligere landslagsspilleren Marit Breivik var landslagssjef i femten år, fra 1994 til 2009. Hun ledet laget til seks gullmedaljer i internasjonale mesterskap: VM 1999, fire EM-gull samt OL-gull i 2008. Et kjennetegn på laget var et sterkt 6-0-forsvar og raske kontringer.

Under OL-turneringen i Beijing i 2008 vant landslaget samtlige innledende kamper og kvalifiserte seg til kvartfinalespill som gruppevinnere. Der vant det norske laget med sju mål over Sverige. I semifinalen vant det norske laget med ett mål over Sør-Korea. Gro Hammerseng scoret vinnermålet i siste sekund. I finalen møtte Norge de regjerende verdensmesterne fra VM i 2007, Russland. Norge tok ledelsen fra starten og den var aldri truet. Norge vant 34–27 og det norske laget vant sitt første OL-gull i kvinnehåndball.

Thorir Hergeirsson som landslagssjef (2009–2024)
Thorir Hergeirsson, som hadde vært assistent under Breivik siden 2001, overtok som landslagssjef i 2009. De gode resultatene fortsatte med bronse i VM 2009, gull i EM 2010, gull i VM 2011 i Brasil og gull i OL 2012 i London. Med VM-seieren i 2011 og OL-seieren i 2012 var Norge inntil EM 2012 regjerende europamester, verdensmester og olympisk mester. 

I EM 2012 i Serbia ble det sølv etter tap for Montenegro etter at finalen ble avgjort etter fire ekstraomganger. Katrine Lunde Haraldsen og Heidi Løke ble tatt ut på EMs all-starlag, og Anja Edin ble kåret til turneringens mest verdifulle spiller (MVP). Linn Jørum Sulland kom på femteplass på EMs toppscorerliste, med 39 mål. VM 2013 startet bra for Norge, med fem seire på fem kamper i gruppespillet. Norge vant også åttendedelsfinalen, men tapte kvartfinalen mot Serbia. Norge endte på femteplass i dette mesterskapet, og fikk ingen spiller på all-starlaget. 

Norge vant EM-gull for sjette gang i 2014 etter seier i finalen mot Spania. Det sikret også kvalifisering til OL 2016. Silje Solberg, Heidi Løke og Nora Mørk ble tatt ut på all-starlaget, og Silje Solberg fikk høyest redningsprosent av målvaktene med 41%, etter 94 redninger på 227 skudd på mål. I VM 2015 i Danmark tok Norge sitt tredje VM-gull etter seier over Romania etter ekstraomganger i semifinalen og seier med åtte mål over Nederland i finalen. Norge fikk tre spillere på VMs all-starlag; Nora Mørk som beste høyre bakspiller, Stine Bredal Oftedal som beste midtre bakspiller og Heidi Løke som beste strekspiller. 

I Sommer-OL 2016 ble Norge nummer to i sin gruppe etter å ha tapt for Brasil i åpningskampen. Etter å ha tapt mot Russland etter to ekstraomganger i semifinalen ble det seier over Nederland i bronsefinalen. Kari Aalvik Grimsbø kom på all-starlaget som beste keeper, og Heidi Løke som beste strekspiller. Nora Mørk ble OLs toppscorer med 62 mål på 96 forsøk, og Kari Aalvik Grimsbø fikk OLs nest høyeste redningsprosent, med 40% (Laura Glauser fra Frankrike hadde 41%).

Norge vant sitt sjuende EM-gull under EM 2016 i Sverige etter at de slo Nederland 30-29 i finalen. I dette mesterskapet kom Camilla Herrem og Nora Mørk på all-starlaget, som beste venstre bakspiller og beste høyre bakspiller, og Nora Mørk ble EMs toppscorer med 53 mål. Silje Solberg ble, sammen med Russlands målvakt Viktorija Kalinina, EMs beste målvakter med en redningsprosent på 41%. Under VM 2017 gikk Norge videre fra gruppespillet etter fire seire og ett tap (mot Sverige) i Gruppe B. I sluttspillet slo laget ut Spania, deretter Russland, og til slutt Nederland i semifinalen, men tapte finalen 21-23 for Frankrike. På all-starlaget som ble presentert på VMs siste dag hadde Norge tre spillere; Stine Bredal Oftedal (most valuable player, MVP), Katrine Lunde (keeper) og Nora Mørk (høyre bakspiller). Nora Mørk ble også VMs toppscorer med 66 mål.

Under VM 2019 hadde Norge tre mesterskapsdebutanter; Ingvild Bakkerud, Moa Høgdahl og keeper Andrea Austmo Pedersen. Katrine Lunde, Nora Mørk, Henny Reistad, Kjerstin Boge Solås, Amanda Kurtovic og Veronica Kristiansen måtte stå over VM på grunn av skader.Dagsavisen.no - Disse skal spille håndball-VM for Norge, besøkt 4. desember 2019. Det ble fjerdeplass.

Under OL 2020 i Tokyo, som var utsatt til 2021 på grunn av covid-19-pandemien, gikk Norge ubeseiret gjennom gruppespillet og kvartfinalen. I semifinalen mot ROC (de russiske utøverne) ble det tap 26–27. I bronsefinalen vant Norge over Sverige med 36–19.

I VM 2021 tok Norge sitt fjerde VM-gull. For første gang deltok 32 lag i turneringen. Norge spilte uavgjort mot Sverige i hovedrunden og vant sine øvrige kamper. I finalen mot Frankrike lå Norge under med seks mål i første omgang og med fire mål ved pause. I andre omgang snudde Norge kampen og slo Frankrike 29–22.

I Håndball-EM 2022 for kvinner tok laget gull igjen. Finaleresultat ble 27–25 mot Danmark. I OL 2024 ble Norge for tredje gang olympisk mester i håndball for kvinner. Hergeirsson avsluttet karrieren med sitt ellevte mesterskapsgull i sitt 20. mesterskap da Norge vant EM 2024.

 Landslagstrenere/sjefer 
  (1962–1966)Historisk oversikt over norske landslagstrenere i håndball (i Norges Håndballforbunds jubileumsmagasin 2012, s. 84)
  (1966–1973)
 Frode Kyvåg (1974–1978)
 Otto Th. Pedersen (1978–1982)
 Karen Fladset (1982–1984) 
 Sven Tore Jacobsen (1984–1993)
 Marit Breivik (1994–2009)
 Thorir Hergeirsson (2009–2024)
 Ole Gustav Gjekstad (2025–)

 Resultater 
 Plasseringer i mesterskap 
  Norges kvinnelandslag i håndball — Plasseringer i OL, VM og EMMesterskap Plassering VM 1957 rowspan=3  VM 1962  VM 1965  VM 1971  7.-plass  VM 1973  8.-plass  VM 1975  8.-plass OL 1976 rowspan=3  VM 1978   OL 1980  VM 1982  7.-plass OL 1984   VM 1986  .-plass
Mesterskap Plassering OL 1988  .-plass VM 1990  6.-plass OL 1992  .-plass  VM 1993  .-plass EM 1994  .-plass VM 1995  4.-plass  OL 1996  4.-plass EM 1996  .-plass VM 1997  .-plass EM 1998  .-plass VM 1999  .-plass  OL 2000  .-plass 
Mesterskap Plassering EM 2000  6.-plass  VM 2001  .-plass  EM 2002  .-plass  VM 2003  6.-plass OL 2004   EM 2004  .-plass VM 2005  9.-plass EM 2006  .-plass VM 2007  .-plass OL 2008  .-plass EM 2008  .-plass VM 2009  .-plass 
Mesterskap Plassering EM 2010  .-plass VM 2011  .-plass OL 2012  .-plass  EM 2012  .-plass VM 2013  5.-plass EM 2014  .-plass VM 2015  .-plass OL 2016  .-plass EM 2016  .-plass  VM 2017  .-plass EM 2018  5.-plass VM 2019  4.-plass
Mesterskap Plassering OL 2020  .-plass  EM 2020  .-plass  VM 2021  .-plass EM 2022  .-plass VM 2023  .-plass OL 2024  .-plass EM 2024  .-plass VM 2025  .-plass EM 2026  VM 2027        

DNQ: Ikke kvalifisert.

 Medaljeoversikt 
  Norges kvinnelandslag i håndball — Medaljefangst i OL, VM og EM Mesterskap16px|GullGull16px|SølvSølv16px|BronseBronseTotaltOlympiske leker  3  2  3  8Verdensmesterskap  5  5  3  13Europamesterskap  10  3  1  14Totalt  18  10  7  35

Kjente spillere
Spillerne i kursiv er fortsatt aktive på landslaget (per 16. desember 2025).

 Susann Goksør Bjerkrheim, 296 landskamper og 844 mål – kaptein i perioden 1993 til 2000.
 Karoline Dyhre Breivang – 305 landskamper og 475 mål – forsvarskjempe og i kapteinsteamet, utespilleren med nest flest landskamper.
 Marit Breivik, 137 landskamper, 286 mål og senere landslagstrener.
 Kari Brattset Dale – kåret til VMs mest verdifulle spiller i 2021 og beste strekspiller i OL 2024.
 Anja Edin – kåret til EMs mest verdifulle spiller i 2012.
 Marit Malm Frafjord – tidligere kaptein. To gull og to bronse fra OL.
 Kari Aalvik Grimsbø, 173 landskamper og ett mål og ni mesterskapsgull, kåret til beste målvakt i OL 2012 og OL 2016.
 Kjersti Grini, 201 landskamper, 1 003 mål og dermed mestscorende på landslaget, tatt ut på «all star team» i OL 1996 og 2000 og i EM 1998. Toppscorer i OL 2000 med 61 mål.
 Trine Haltvik, 240 landskamper og 832 mål – kåret til verdens beste kvinnelige håndballspiller av IHF for 1998.
 Gro Hammerseng, 167 landskamper og 631 mål – kåret til EMs mest verdifulle spiller i 2004 og 2006, tatt ut på «all star team» i EM 2004, 2006 og 2010 – kåret til verdens beste kvinnelige håndballspiller i 2007 og kåret til årets lagspiller Norge i 2010.
 Kristine Duvholt Havnås, 210 landskamper og 375 mål – tatt ut på «all star team» i VM 1999.
 Hanne Hegh, 202 landskamper og 361 mål – landslagskaptein 1986–1990.
 Camilla Herrem – 332 landskamper og 951 mål – kåret til VMs beste venstrekant i 2009 og 2019, tatt ut på «all star team» under EM 2016 og EM 2020. Med elleve gull, tre sølv og tre bronse fra internasjonale mesterskap er hun nest mestvinnende kvinnelige håndballspiller. Utespilleren med flest landskamper og spilleren med nest flest mål.
 Vigdis Hårsaker, 133 landskamper og 337 mål.
 Kari Mette Johansen, 203 landskamper og 493 mål – kåret til EMs beste venstrekant i 2006.
 Linn-Kristin Riegelhuth Koren, 279 landskamper og 971 mål – kåret til verdens beste kvinnelige håndballspiller i 2008, tatt ut på «all star team» i EM 2008 og VM 2009. Toppscorer i EM 2008 med 51 mål. Nummer to på listen over mestscorende på landslaget.
 Tonje Larsen, 264 landskamper og scoret 567 mål – tatt ut på «all star team» i EM 2008; assistenttrener fra 2020.
 Cecilie Leganger, 162 landskamper, 1 mål – fire ganger tatt ut som VMs beste målvakt, VMs mest verdifulle spiller i 1993, EMs beste målvakt i 1994 og 1998. Kåret til verdens beste kvinnelige håndballspiller for 2001. Kåret til tidenes beste norske kvinnelige håndballspiller.
 Katrine Lunde, mestspillende med 388 kamper – kåret til OLs beste målvakt i 2008 og 2021, EMs beste målvakt i 2008, 2010 og 2012 og MVP i OL 2024, VMs beste målvakt i 2017 og 2025.https://www.ihf.info/media-center/news/tokyo-2020-womens-all-star-team Tre gull og to bronse fra OL. Med 13 gull, fem sølv og tre bronse fra internasjonale mesterskap er hun verdens mestvinnende kvinnelige håndballspiller.
 Kristine Lunde-Borgersen – kåret til mest verdifulle spiller i EM 2008, tatt ut på «all star team» i EM 2008.
 Else-Marthe Sørlie Lybekk, 215 landskamper og 598 mål – tatt ut på «all star team» i OL 2008.
 Heidi Løke – kåret til beste strekspiller under EM 2010, VM 2011, OL 2012, EM 2012, EM 2014, VM 2015 og OL 2016. Kåret til verdens beste håndballspiller i 2011.
 Nora Mørk – tatt ut på «all star team» under EM 2014, VM 2015, EM 2016, EM 2020 og VM 2021.
 Katja Nyberg, 99 landskamper og 321 mål – kåret til mest verdifulle spiller i VM 2007.
 Stine Bredal Oftedal, 269 landskamper og 757 mål, kaptein, tatt ut på «all star team» i VM 2015, EM 2018, EM 2020, EM 2022 og OL 2024 og kåret til turneringens mest verdifulle spiller under VM 2017.
 Karin Pettersen, 243 landskamper og 543 mål.
 Henny Reistad – tatt ut på «all star team» under VM 2021, kåret til turneringene mest verdifulle spiller under EM 2022 og tatt ut på «all star team» i EM 2024, turneringens mest verdifulle spiller i VM 2023 og VM 2025.
 Lina Olsson Rosenberg, 24 landskamper – tatt ut på «all star team» i EM 2002.
 Tonje Sagstuen, 217 landskamper og 593 mål – tatt ut på «all star team» i VM 1997.
 Silje Solberg-Østhassel – kåret til beste målvakt under EM 2014.
 Gøril Snorroeggen – i kapteinsteamet.
 Linn Jørum Sulland, 183 landskamper og 546 mål – en av spillerne som har vunnet EM, VM og OL.
 Heidi Sundal, 268 landskamper og 727 mål – tatt ut på «all star team» i OL 1992 og VM 1993.
 Cathrine Svendsen, 233 landskamper og 918 mål, nummer fire på listen over mestscorende på landslaget.
 Heidi Tjugum, 175 landskamper – tatt ut på «all star team» i OL 2000.
 Veronica Kristiansen

Landslagstropper
 VM 1971: 7.-plass: 
Liv Bjørk, Siri Keul, Sissel Brenne, Bjørg Andersen, Eldbjørg Willassen, Karen Fladset (kaptein), Astri Knudsen Bech, Sigrid Halvorsen, Astrid Skei Høsøien, Unni Anisdahl, Inger-Johanne Tveter, Lille Storberg, Anne Hilmersen, Berit Moen Johansen. Forbundskaptein: Tore Rasch. Trener: Thor Ole Rimejorde.Aftenposten, 10. desember 1971, side 18

 VM 1973: 8.-plass
Liv Bjørk, Siri Keul, Sissel Brenne, Bjørg Andersen, Karen Fladset, Kari Aagaard, Astri Knudsen Bech, Sigrid Halvorsen, Unni Anisdahl, Inger-Johanne Tveter, Grethe Tønnesen, Hjørdis Høsøien, Wenche Wensberg, Svanhild Sponberg. Forbundskaptein: Tore Rasch. Trener: Thor Ole Rimejorde.Aftenposten, 17. desember 1973, side 20

 VM 1975: 8.-plass
Liv Bjørk, Siri Keul, Sissel Brenne, Marit Breivik, Bjørg Andersen, Kari Aagaard, Astri Knudsen Bech, Unni Anisdahl, Anne Aanestad Winter, Turid Sannes, Hjørdis Høsøien, Wenche Wensberg, Randi Elisabeth Dyrdal, Lisabeth Muhrer, Sussy Faye, Guri Jørum. Landslagssjef: Frode Kyvåg.Arbeiderbladet, 26. november 1975.

 VM 1982: 7.-plass
Liv Bjørk, Linn Siri Jensen, Turid Smedsgård, Heidi Sundal, Hanne Hegh, Sissel Buchholdt, Britt Johansen, Kristin Midthun, Marit Breivik, Ingunn Thomassen Berg, Kristin Glosimot, Wenche Halvorsen Stensrud, Åse Nygård Pedersen, Ingunn Rise Kirkeby, Susanne Hannestad. Landslagssjef: Karen Fladset

 VM 1986: 3.-plass
Kristin Midthun, Heidi Sundal, Trine Haltvik, Ingrid Steen, Åse Birkrem, Cathrine Svendsen, Hanne Hegh (kaptein), Hanne Hogness, Anne Migliosi, Kristin Eide, Karin Pettersen, Karin Singstad, Unni Birkrem, Linn Siri Jensen, Kjerstin Andersen. Landslagssjef: Sven Tore Jacobsen

OL 1988: 2.-plass
Annette Skotvoll, Berit Digre, Cathrine Svendsen, Hanne Hegh (kaptein), Hanne Hogness, Heidi Sundal, Karin Singstad, Ingrid Steen, Karin Pettersen, Kjerstin Andersen, Kristin Midthun, Marte Eliasson, Trine Haltvik, Susann Goksør, Vibeke Johnsen. Landslagssjef: Sven Tore Jacobsen

VM 1990: 6.-plass
Kjerstin Andersen, Annette Skotvoll, Reidun Gunnarson, Susann Goksør, Kjersti Grini, Trine Haltvik, Hanne Hegh (kaptein), Hanne Hogness, Marte Eliasson, Kristin Cecilie Karlsen, Cathrine Svendsen, Tonje Sagstuen, Karin Pettersen, Tone Anne Alvestad Seland Landslagssjef: Sven Tore Jacobsen

OL 1992: 2.-plass
Annette Skotvoll, Cathrine Svendsen, Hanne Hogness (kaptein), Hege Frøseth, Heidi Sundal, Heidi Tjugum, Henriette Henriksen, Ingrid Steen, Karin Pettersen, Kristine Duvholt, Mona Dahle, Siri Eftedal, Susann Goksør, Tonje Sagstuen. Landslagssjef: Sven Tore Jacobsen

VM 1993: 3.-plass
Cecilie Leganger, Annette Skotvoll, Hege Frøseth, Susann Goksør (kaptein), Siri Eftedal, Connie Mathisen, Mette Davidsen, Mona Dahle, Marte Eliasson, Kristine Duvholt, Karin Pettersen, Heidi Sundal, Hege Kristine Kvitsand, Tonje Sagstuen, Cathrine Svendsen. Landslagssjef: Sven Tore Jacobsen

EM 1994: 3.-plass
Cecilie Leganger, Annette Skotvoll, Monica Løken, Tonje Larsen, Kjersti Grini, Tonje Sagstuen, Susann Goksør (kaptein), Kristine Moldestad, Kristine Duvholt, Marte Eliasson, Kari Solem, Hege Kristine Kvitsand, Mona Dahle, Ingrid Steen, Siri Eftedal Landslagssjef: Marit Breivik

VM 1995: 4.-plass
Heidi Tjugum, Cecilie Leganger, Annette Skotvoll, Susann Goksør (kaptein), Mette Davidsen, Kjersti Grini, Ann Cathrin Eriksen, Mona Dahle, Tonje Sagstuen, Tonje Larsen, Hege Kristine Kvitsand, Cathrine Svendsen, Kristine Moldestad Landslagssjef: Marit Breivik

OL 1996: 4.-plass
Ann Cathrin Eriksen, Annette Skotvoll, Hege Kvitsand, Heidi Tjugum, Hilde Østbø, Kari Solem, Kjersti Grini, Kristine Duvholt, Kristine Moldestad, Mette Davidsen, Mona Dahle, Sahra Hausmann, Susann Goksør (kaptein), Tonje Larsen, Trine Haltvik, Silje Bolset. Landslagssjef: Marit Breivik

EM 1996: 2.-plass
Heidi Tjugum, Jeanette Nilsen, Annette Skotvoll, Tonje Larsen, Kjersti Grini, Sahra Hausmann, Susann Goksør (kaptein), Kari Solem, Monica Vik Hansen, Trine Haltvik, Kristine Moldestad, Mette Davidsen, Janne Tuven, Ellen Thomsen, Silje Bolset. Landslagssjef: Marit Breivik

VM 1997: 2.-plass
Heidi Tjugum, Jeanette Nilsen, Lise Kristiansen, Tonje Sagstuen, Susann Goksør Bjerkrheim (kaptein), Trine Haltvik, Mette Davidsen, Tonje Larsen, Janne Tuven, Annette Tveter, Kari Solem, Sahra Hausmann, Monica Vik Hansen, Ellen Thomsen, Hege Kristine Kvitsand. Landslagssjef: Marit Breivik

EM 1998: 1.-plass
Ann Cathrin Eriksen, Camilla Carstens, Cecilie Leganger, Elisabeth Hilmo, Elise Margrete Alsand, Else-Marthe Sørlie, Heidi Tjugum, Janne Tuven, Jeanette Nilsen, Kjersti Grini (kaptein), Mette Davidsen, Mia Hundvin, Sahra Hausmann, Siv Heim Sæbøe, Tonje Larsen, Trine Haltvik. Landslagssjef: Marit Breivik

VM 1999: 1.-plass
Ann Cathrin Eriksen, Birgitte Sættem, Cecilie Leganger, Elisabeth Hilmo, Else-Marthe Sørlie Lybekk, Heidi Tjugum, Jeanette Nilsen, Kjersti Grini, Kristine Duvholt, Marianne Rokne, Mette Davidsen, Mia Hundvin, Sahra Hausmann, Susann Goksør Bjerkrheim (kaptein), Tonje Larsen, Trine Haltvik. Landslagssjef: Marit Breivik

OL 2000: 3.-plass
Ann Cathrin Eriksen, Birgitte Sættem, Cecilie Leganger, Elisabeth Hilmo, Else Marthe Sørlie, Heidi Tjugum, Jeanette Nilsen, Kjersti Grini, Kristine Duvholt, Marianne Rokne, Mia Hundvin, Monica Sandve, Susann Goksør Bjerkrheim (kaptein), Tonje Larsen, Trine Haltvik. Landslagssjef: Marit Breivik

EM 2000: 6.-plass
Birgitte Sættem, Camilla Carstens, Camilla Thorsen, Cecilie Thorsteinsen, Elisabeth Hilmo, Else-Marthe Sørlie Lybekk (kaptein), Gro Hammerseng, Hege Christin Vikebø, Hege Johansen, Jeanette Nilsen, Kristine Duvholt, Marianne Rokne, Mimi Kopperud Slevigen, Monica Sandve, Vigdis Hårsaker, Karoline Dyhre Breivang. Landslagssjef: Marit Breivik

VM 2001: 2.-plass
Cecilie Leganger, Mimi Kopperud Slevigen, Heidi Halvorsen, Kjersti Grini (kaptein), Gro Hammerseng, Kristine Duvholt, Janne Tuven, Marianne Rokne, Else Marthe Sørlie Lybekk, Elisabeth Hilmo, Monica Sandve, Vigdis Hårsaker, Kristine Lunde, Unni Nyhamar Hinkel, Hanne Halén. Landslagssjef: Marit Breivik

EM 2002: 2.-plass
Anette Hovind Johansen, Birgitte Sættem, Elisabeth Hilmo, Else-Marthe Sørlie Lybekk (kaptein), Gro Hammerseng, Heidi Tjugum, Janne Tuven, Kari-Anne Henriksen, Katja Nyberg, Katrine Lunde, Lina Olsson Rosenberg, Mia Hundvin, Mimi Kopperud Slevigen, Monica Sandve, Tonje Larsen, Vigdis Hårsaker. Landslagssjef: Marit Breivik

VM 2003: 6.-plass
Heidi Tjugum, Cecilie Leganger, Katrine Lunde, Gro Hammerseng (kaptein), Unni Nyhamar Hinkel, Elisabeth Hilmo, Vigdis Hårsaker, Berit Hynne, Anette Hovind Johansen, Tonje Larsen, Kristine Lunde, Else-Marthe Sørlie Lybekk, Katja Nyberg, Linn-Kristin Riegelhuth, Monica Sandve, Ragnhild Aamodt. Landslagssjef: Marit Breivik

EM 2004: 1.-plass
Camilla Thorsen, Elisabeth Hilmo, Else-Marthe Sørlie Lybekk, Gro Hammerseng (kaptein), Gøril Snorroeggen, Isabel Blanco, Kari Mette Johansen, Karoline Dyhre Breivang, Katja Nyberg, Katrine Lunde, Kjersti Beck, Kristine Lunde, Linn-Kristin Riegelhuth, Ragnhild Aamodt, Randi Gustad, Terese Pedersen, Vigdis Hårsaker. Landslagssjef: Marit Breivik

VM 2005: 9.-plass
Anette Hovind Johansen, Camilla Thorsen, Elisabeth Hilmo (kaptein), Isabel Blanco, Kari Mette Johansen, Karoline Dyhre Breivang, Katrine Lunde, Kjersti Beck, Kristine Lunde, Linn Jørum Sulland, Marianne Rokne, Ragnhild Aamodt, Randi Gustad, Terese Pedersen, Tonje Nøstvold. Landslagssjef: Marit Breivik

EM 2006: 1.-plass
Anette Hovind Johansen, Anne Kjersti Suvdal, Else-Marthe Sørlie Lybekk, Gro Hammerseng (kaptein), Gøril Snorroeggen, Kari Aalvik Grimsbø, Kari Mette Johansen, Karoline Dyhre Breivang, Katja Nyberg, Katrine Lunde, Kristine Lunde, Linn-Kristin Riegelhuth, Marianne Rokne, Marit Malm Frafjord, Ragnhild Aamodt, Terese Pedersen, Tonje Nøstvold. Landslagssjef: Marit Breivik

VM 2007: 2.-plass
Anette Hovind Johansen, Else-Marthe Sørlie Lybekk, Gro Hammerseng (kaptein), Gøril Snorroeggen, Kari Aalvik Grimsbø, Kari Mette Johansen, Karoline Dyhre Breivang, Katja Nyberg, Katrine Lunde Haraldsen, Linn Jørum Sulland, Linn-Kristin Riegelhuth, Marit Malm Frafjord, Ragnhild Aamodt, Terese Pedersen, Tonje Nøstvold, Vigdis Hårsaker. Landslagssjef: Marit Breivik

OL 2008: 1.-plass
Else-Marthe Sørlie Lybekk, Gro Hammerseng (kaptein), Gøril Snorroeggen, Kari Aalvik Grimsbø, Kari Mette Johansen, Karoline Dyhre Breivang, Katja Nyberg, Katrine Lunde Haraldsen, Kristine Lunde, Linn-Kristin Riegelhuth, Marit Malm Frafjord, Ragnhild Aamodt, Tonje Larsen, Tonje Nøstvold. Landslagssjef: Marit Breivik

EM 2008: 1.-plass
Camilla Herrem, Heidi Løke, Isabel Blanco, Kari Aalvik Grimsbø, Kari Mette Johansen, Karoline Dyhre Breivang, Katrine Lunde Haraldsen, Kristine Lunde (kaptein), Linn Jørum Sulland, Linn-Kristin Riegelhuth, Marit Malm Frafjord, Ragnhild Aamodt, Terese Pedersen, Tine Rustad Kristiansen, Tonje Larsen, Tonje Nøstvold. Landslagssjef: Marit Breivik

VM 2009: 3.-plass
Kari Aalvik Grimsbø, Renate Urne, Ida Alstad, Heidi Løke, Tonje Nøstvold, Karoline Dyhre Breivang, Kristine Lunde-Borgersen (kaptein), Kari Mette Johansen, Terese Pedersen, Marit Malm Frafjord, Tonje Larsen, Katrine Lunde Haraldsen, Linn-Kristin Riegelhuth, Tine Stange, Anja Edin, Siri Seglem, Camilla Herrem. Landslagssjef: Thorir Hergeirsson

EM 2010: 1.-plass
Kari Aalvik Grimsbø, Mari Molid, Nora Mørk, Ida Alstad, Heidi Løke, Tonje Nøstvold, Karoline Dyhre Breivang, Gro Hammerseng (kaptein), Kari Mette Johansen, Marit Malm Frafjord, Tonje Larsen, Katrine Lunde Haraldsen, Linn-Kristin Riegelhuth, Stine Bredal Oftedal, Tine Stange, Camilla Herrem og Linn Jørum Sulland. Landslagssjef: Thorir Hergeirsson

VM 2011: 1.-plass
Kari Aalvik Grimsbø, Mari Molid, Karoline Næss (reserve), Stine Bredal Oftedal, Ida Alstad, Heidi Løke, Tonje Nøstvold, Karoline Dyhre Breivang, Kristine Lunde-Borgersen,  Kari Mette Johansen, Marit Malm Frafjord (kaptein), Katrine Lunde Haraldsen, Linn Jørum Sulland, Linn-Kristin Riegelhuth Koren, Gøril Snorroeggen, Amanda Kurtović og Camilla Herrem. Landslagssjef: Thorir Hergeirsson

OL 2012: 1.-plass
Kari Aalvik Grimsbø, Katrine Lunde Haraldsen, Ida Alstad, Heidi Løke, Tonje Nøstvold, Karoline Dyhre Breivang, Kristine Lunde-Borgersen, Kari Mette Johansen, Marit Malm Frafjord (kaptein), Linn Jørum Sulland, Linn-Kristin Riegelhuth Koren, Gøril Snorroeggen, Amanda Kurtović og Camilla Herrem. Landslagssjef: Thorir Hergeirsson

EM 2012: 2.-plass
Karoline Næss, Stine Bredal Oftedal, Ida Alstad, Heidi Løke, Karoline Dyhre Breivang, Kristine Lunde-Borgersen, Anja Edin, Silje Solberg, Marit Malm Frafjord (kaptein), Isabel Blanco (reserve), Ida Bjørndalen, Linn Jørum Sulland, Katrine Lunde Haraldsen, Linn-Kristin Riegelhuth Koren, Linn Gossé, Maja Jakobsen og Camilla Herrem. Landslagssjef: Thorir Hergeirsson

VM 2013: 5.-plass
Mari Molid, Stine Bredal Oftedal, Ida Alstad, Heidi Løke, Tonje Nøstvold, Karoline Dyhre Breivang (kaptein), Isabel Blanco, Anja Hammerseng-Edin, Silje Solberg, Linn Jørum Sulland, Katrine Lunde, Veronica Kristiansen, Linn-Kristin Riegelhuth Koren, Nora Mørk, Camilla Herrem og Sanna Solberg. Landslagssjef: Thorir Hergeirsson

EM 2014: 1.-plass
Kari Aalvik Grimsbø, Betina Riegelhuth, Emilie Hegh Arntzen, Veronica Kristiansen, Ida Alstad, Heidi Løke, Karoline Dyhre Breivang (kaptein), Nora Mørk, Stine Bredal Oftedal, Silje Solberg, Ida Bjørndalen Karlsson, Emily Stang Sando, Linn-Kristin Riegelhuth Koren, Maja Jakobsen, Camilla Herrem, Sanna Solberg og Pernille Wibe. Landslagssjef: Thorir Hergeirsson

VM 2015: 1.-plass
Kari Aalvik Grimsbø - Györi ETO KC, Betina Riegelhuth - Team Esbjerg, Mari Molid - Larvik HK, Veronica Kristiansen - FCM Håndbold, Heidi Løke - Györi ETO KC, Nora Mørk - Larvik HK, Stine Bredal Oftedal - Issy Paris Hand (kaptein), Silje Solberg - Team Tvis Holstebro, Camilla Herrem - Team Tvis Holstebro, Amanda Kurtović - Larvik HK, Sanna Solberg - Larvik HK, Pernille Wibe - Issy Paris Hand, Marta Tomac - Vipers Kristiansand, Linn Jørum Sulland - Györi ETO KC, Stine Skogrand - Tertnes Elite, Vilde Mortensen Ingstad - Oppsal IF og Ida Alstad, Byåsen. Landslagssjef: Thorir Hergeirsson

OL 2016: 3.-plass
 Kari Aalvik Grimsbø, Mari Kristine Molid, Emilie Hegh Arntzen, Veronica Egebakken Kristiansen, Ida Alstad, Heidi Løke, Nora Mørk, Stine Bredal Oftedal (kaptein), Marit Malm Frafjord, Katrine Lunde, Linn-Kristin Riegelhuth Koren, Amanda Kurtović, Camilla Herrem og Sanna Solberg. Landslagssjef: Thorir Hergeirsson

EM 2016: 1.-plass
 Kari Aalvik Grimsbø, Silje Solberg, Marit Malm Frafjord, Vilde Mortensen Ingstad, Nora Mørk, Amanda Kurtović, Stine Ruscetta Skogrand, Silje Waade, Kjerstin Boge Solås, Marta Tomac, Emilie Hegh Arntzen, Veronica Egebakken Kristiansen, Stine Bredal Oftedal (kaptein), Camilla Herrem, Sanna Solberg og Malin Aune. Landslagssjef: Thorir Hergeirsson

VM 2017: 2.-plass
 Kari Aalvik Grimsbø, Emilie Hegh Arntzen, Veronica Kristiansen, Heidi Løke, Stine Skogrand, Vilde Ingstad, Nora Mørk, Stine Bredal Oftedal (kaptein), Kari Brattset, Katrine Lunde, Helene Gigstad Fauske, Emilie Christensen, Amanda Kurtović, Camilla Herrem, Sanna Solberg, Marit Røsberg Jacobsen og Silje Solberg. Landslagssjef: Thorir Hergeirsson

EM 2018: 5.-plass
 Silje Solberg, Katrine Lunde, Henny Reistad, Emilie Hegh Arntzen, Veronica Kristiansen, Heidi Løke, Silje Waade, Stine Bredal Oftedal (kaptein), Malin Aune, Kari Brattset, Linn Jørum Sulland, Camilla Herrem, Sanna Solberg, Thea Mørk, Marta Tomac, Marit Røsberg Jacobsen og Vilde Ingstad. Landslagssjef: Thorir Hergeirsson

VM 2019: 4.-plass
Silje Solberg, Andrea Austmo Pedersen, Camilla Herrem, Sanna Solberg-Isaksen, Malin Larsen Aune, Marit Røsberg Jacobsen, Heidi Løke, Kari Brattset Dale, Stine Bredal Oftedal, Marta Tomac, Emilie Hegh Arntzen, Helene Gigstad Fauske, Ingvild Kristiansen Bakkerud, Stine Ruscetta Skogrand, Silje Katrine Waade, Moa Högdahl og Kristine Breistøl. Reserver: Emily Stang Sando og Tonje Enkerud. Landslagssjef: Thorir HergeirssonHer er Norges tropp til håndball-VM for kvinner. Nettavisen Besøkt 25. november 2019

EM 2020: 1.-plass
Keepere: Emily Stang Sando, Silje Solberg, Katrine Lunde, Rikke Granlund, Utespillere: Henny Reistad, Emilie Hegh Arntzen, Veronica Kristiansen, Marit Malm Frafjord, Heidi Løke, Stine Skogrand, Nora Mørk, Stine Bredal Oftedal (kaptein), Malin Aune, Kari Brattset Dale, Marit Røsberg Jacobsen, Camilla Herrem, Sanna Solberg-Isaksen, Kristine Breistøl, Marta Tomac. Landslagssjef: Thorir Hergeirsson, Assistenttrenere: Tonje Larsen, Mats Olsson

OL 2021: 3.-plass
Keepere: Silje Solberg, Katrine Lunde, Utespillere: Henny Reistad, Veronica Kristiansen, Marit Malm Frafjord, Stine Skogrand, Nora Mørk, Stine Bredal Oftedal (kaptein), Kari Brattset Dale, Marit Røsberg Jacobsen, Camilla Herrem, Sanna Solberg-Isaksen, Kristine Breistøl, Marta Tomac, Vilde Johansen. Landslagssjef: Thorir Hergeirsson, Assistenttrenere: Tonje Larsen, Mats Olsson

VM 2021: 1.-plass
Keepere: Silje Solberg, Katrine Lunde, Rikke Granlund, Utespillere: Henny Reistad, Emilie Hegh Arntzen, Veronica Kristiansen, Nora Mørk, Stine Bredal Oftedal (kaptein), Malin Aune, Kari Brattset Dale, Vilde Ingstad, Moa Høgdahl, Marit Røsberg Jacobsen,  23: Camilla Herrem, Sanna Solberg-Isaksen, Kristine Breistøl, Emilie Hovden, Maren Aardahl. Landslagssjef: Thorir Hergeirsson, Assistenttrenere: Tonje Larsen, Mats Olsson

EM 2022: 1. plass
Keepere: Marie Davidsen (reserve), Silje Solberg-Østhassel, Katrine Lunde,  Utespillere: Emilie Hegh Arntzen, Ragnhild Valle Dahl, Maren Aardahl, Stine Skogrand, Nora Mørk, Stine Bredal Oftedal (kaptein), Malin Aune, Kristine Breistøl, Vilde Ingstad, Kristina Novak, Henny Reistad, Emilie Hovden, Sunniva Andersen, Anniken Wollik, Thale Rushfeldt Deila, Ane Cecilie Høgseth. Landslagssjef: Thorir Hergeirsson, Assistenttrenere: Tonje Larsen, Mats Olsson

VM 2023: 2. plass
Keepere: Marie Davidsen, Silje Solberg-Østhassel, Olivia Lykke Nygaard, Katrine Lunde (reserve), Eli Marie Raasok (reserve), Utespillere: Ingvild Bakkerud, Maja Furu Sæteren, Maren Aardahl, Stine Skogrand, Nora Mørk, Stine Bredal Oftedal (kaptein), Kristine Breistøl, Vilde Ingstad, Kristina Novak, Henny Reistad, Emilie Hovden, Sanna Solberg-Isaksen, Camilla Herrem, Thale Rushfeldt Deila, Kari Brattset Dale. Landslagssjef: Thorir Hergeirsson, Assistenttrenere: Tonje Larsen, Mats Olsson

OL 2024: 1.-plass
Keepere: Katrine Lunde, Silje Solberg-Østhassel, Utespillere: Stine Skogrand, Nora Mørk, Stine Bredal Oftedal (kaptein), Kari Brattset Dale, Kristine Breistøl, Vilde Ingstad, Marit Røsberg Jacobsen, Camilla Herrem, Sanna Solberg-Isaksen, Henny Reistad, Thale Rushfeldt Deila. Landslagssjef: Thorir Hergeirsson, Assistenttrenere: Tonje Larsen, Mats Olsson

EM 2024: 1.-plass
Keepere: Silje Solberg-Østhassel, Katrine Lunde, Eli Marie Raasok, Utespillere: Anniken Obaidli, Maren Aardahl, Stine Skogrand, Live Rushfeldt Deila, Kari Brattset Dale, Kristine Breistøl, Marit Røsberg Jacobsen, Ingvild Bakkerud, Camilla Herrem, Sanna Solberg-Isaksen, Henny Reistad (kaptein), Emilie Hovden, Thale Rushfeldt Deila og Ane Cecilie Høgseth. Landslagssjef: Thorir Hergeirsson, Assistenttrenere: Tonje Larsen, Mats Olsson

VM 2025: 1.-plass
Keepere: Katrine Lunde, Eli Marie Raasok, June Krogh, Utespillere: Veronica Kristiansen, Anniken Obaidli, Maren Aardahl, Stine Skogrand, Live Rushfeldt Deila, Nora Mørk, Malin Aune, Kristine Breistøl, Vilde Ingstad,  Selma Henriksen, Ingvild Bakkerud, Henny Reistad (kaptein), Emilie Hovden, Thale Rushfeldt Deila og Anniken Wollik. Landslagssjef: Ole Gustav Gjekstad, Assistenttrenere: Tonje Larsen, Mats Olsson

Priser og utmerkelser
Norges kvinnelandslag i håndball er kåret til «Årets lag» ved Idrettsgallaen 2001, 2004,  2007, 2008,  2009, 2011 og  2016.
I 1986 mottok landslaget Porsgrunds Porselænsfabriks Ærespris.
I 2012 ble landslaget utnevnt til vinnere av Solprisen som finner sted under Solfesten på Rjukan, som den første idrettsgruppe.

 Individuelle rekorder 

 Flest kamper 
Kamper i offisielle landskamper.

 Nr. Spiller Kamper Mål 1  Katrine Lunde  388  3 2  Camilla Herrem  332  951 3  Karoline Dyhre Breivang  305  475 4  Susann Goksør Bjerkrheim  296  844 5  Linn-Kristin Riegelhuth Koren  279  9716  Stine Oftedal Dahmke 269  757 Heidi Sundal  731 8  Tonje Larsen  264  567 9  Annette Skotvoll  250  2 10  Karin Pettersen Ryen  244  546

 Flest mål 
Mål i offisielle landskamper.
 Nr. Spiller Mål Kamper Gj.snitt 1  Kjersti Grini  1003  201  4,99 2  Linn-Kristin Riegelhuth Koren  971  279  3,48 3  Nora Mørk  952  204  4,66 4  Camilla Herrem  951  332  2,86 5  Cathrine Roll-Matthiesen  921  234  3,93 6  Susann Goksør Bjerkrheim  844  296  2,85 7  Trine Haltvik  834  241  3,46 8  Heidi Løke  801  226  3,54 9  Stine Oftedal Dahmke  757  269  2,81 10  Heidi Sundal  731  269  2,77

 Flest deltakelser i mesterskap 
Deltakelser i olympiske leker, verdensmesterskap og europamesterskap.
 Nr. Spiller Mesterskap Landslagsperiode 1  Katrine Lunde  25  2002– 2  Camilla Herrem  20  2006–2024 3  Stine Oftedal Dahmke  17  2010–2024 4  Silje Solberg-Østhassel  15  2011–5  Karoline Dyhre Breivang 14  2000–2014 Tonje Larsen  1992–2010 Heidi Løke  2006–2020 Linn-Kristin Riegelhuth Koren  2003–2016 Sanna Solberg-Isaksen  2010– Nora Mørk  2010–

 Flest mesterskapsmedaljer 
Medaljer i internasjonale mesterskap.


 Nr. Spiller OL VM EM Totalt 1  Katrine Lunde  3  2   3  3  1   7  2   21 2  Camilla Herrem  2  2   3  2  1    6  1   17 3  Stine Oftedal Dahmke  1  2   3  2   5  1   144  Kari Aalvik Grimsbø  2  1   2  2  1   5  13 Marit Malm Frafjord  2  2   1  1  1   5  1  Nora Mørk  1  2   3  2   5 7  Linn-Kristin Riegelhuth Koren  2  1    1  1  1   5  1  12 Silje Solberg-Østhassel  1  1   2  2   5  1 9  Karoline Dyhre Breivang  2   1  1  1   5  1  11 Sanna Solberg-Isaksen  1  2   2  2   4  Heidi Løke  1  1   2  1  1   4  1  Tonje Larsen  1  1   1  1  1   3  2  1 

 Se også 
 Norges herrelandslag i håndball
 Norges kvinnelandslag i strandhåndball

Referanser


Tre norske jenter på All Star Team handball.no (21. desember 2014)





 Eksterne lenker 


Kategori:Håndball i Norge
Kategori:Kvinnelandslag i håndball
Kategori:Olympiske mestere for Norge
Kategori:Vinnere av Fearnleys olympiske ærespris
Håndball